b'\n_START_ARTICLE_\nZhang Jiao\n_START_PARAGRAPH_\nZhang Jiao (kinesisk: \xe5\xbc\xa0\xe8\xa7\x92; pinyin: Zh\xc4\x81ng Ji\xc7\x8eo, d\xc3\xb8d 184) eller Zhang Jue (Zh\xc4\x81ng Ju\xc3\xa9) var anf\xc3\xb8reren av de gule turbaners oppr\xc3\xb8r i senere del av Han-dynastiets tid i Kina. Han skal ha v\xc3\xa6rt nev\xc3\xb8 av Zhang Daoling, grunnleggeren av Tianshi-sekten._NEWLINE_Zhang Jiao var tilhenger av daoismen. Han tok tittelen Store l\xc3\xa6remester og ledet De gule turbaner med sine br\xc3\xb8dre Zhang Bao og Zhang Liang. Hans prosjekt tok navnet Himmelske vei eller Fredens vei. De gule turbaner var fort\xc3\xb8rnet over de h\xc3\xb8ye skatter keiserhuset innkrevde, og gikk i \xc3\xa5r 184 til oppr\xc3\xb8r som skulle spre seg over hele keiserriket. Keiser Ling handlet raskt, og utvidet generalenes og provinsguvern\xc3\xb8renes myndighet sterkt._NEWLINE_Dette skulle i sin tid inneb\xc3\xa6re en desentralisering av makten som i seg selv ble et stort problem. I l\xc3\xb8pet av de neste ti \xc3\xa5r ble De gule turbaners oppr\xc3\xb8r sl\xc3\xa5tt ned p\xc3\xa5 sted etter sted._NEWLINE_Zhang Jiao d\xc3\xb8de selv av sykdom.'